

# 1068 Budapest Városligeti fasor 38.

# T.:3433-880

E-mail: ratkaiklub@mail.datanet.hu

**2015. decemberi műsorai**

**Nagy László: Adjon az Isten**
Adjon az Isten
szerencsét,
szerelmet, forró
kemencét,
üres vékámba
gabonát,
árva kezembe
parolát,
lámpámba lángot,
ne kelljen
korán az ágyra hevernem,
kérdésre választ
ő küldjön,
hogy hitem széjjel
ne dűljön,
adjon az Isten
fényeket,
temetők helyett
életet -
nekem a kérés
nagy szégyen,
adjon úgyis, ha
nem kérem.

***60 éves a Rátkai Márton Klub***

***Jubileumi évad***

**„Rátkai valami oly véghetetlen finom húrokon muzsikál, amihez hasonlót nem lehet csak művészettel produkálni.**

Írta Rátkai Mártonról Móricz Zsigmond.”

*Tisztelt Klubtagunk! Kedves Vendégünk!*

*Büszkék vagyunk arra, hogy névadónk szellemében, és az Önök segítségével is, klubunk 60 éve szolgálja a művészeteket és a művészeket. Ragaszkodtunk az értékeinkhez, de a közönség igényeihez is alkalmazkodtunk. Kérjük, barátai és ismerősei körében is népszerűsítse klubunkat, műsorainkat.*

***Klubunk 2016. januárban új helyre költözik, melyről értesítjük. Abban bízunk, hogy az új helyen is szívesen lesz a vendégünk, ezért kérjük, hogy címüket, elérhetőségüket a*** ***ratkaiklub@mail.datanet.hu*** ***címre megküldeni szíveskedjenek.***

*Ne feledje, a mi klubunk egy értéket felmutató, jó hangulatú hely!*

*Tisztelettel és szeretettel várjuk ebben a jubileumi évadban is, és köszönjük a segítségüket!!*

**Az egyesület választmánya**

**1-jén / kedden/ du. 6 órakor:**

**A képek csendje**

**Rozsnyai Margit fotókiállítását megnyitja Fejes Ágnes** a Bicskebarátok Egyesületének titkára.

Közreműködnek a **Szivárvány Sziniiskola növendékei**.

A Bicskebarátok Egyesületével közös rendezvény.

**3-án /csütörtökön/ du. 6 órakor:**

**LEGSZEBB PILLANATAINK**

**A Megszólaló Kezek Közhasznú Alapítvány** ezen az estén

**BERNÁTH FERENC ARTISJUST** díjas, világhírű gitárművész vendégeként lép színpadra.

Így emlékezünk a legsikeresebb koncertjeinkre és azokból idézünk, hiszen ezen a helyszínen talán utoljára találkozunk szeretett közönségünkkel.

Műsorvezető: **Dr. Szalóczy Péter**

**5-én /szombaton/ de. 10 órakor:!!!!!!!!**

**JÖN A MIKULÁS**

**Báb-előadás és mikulásvárás.**

A belépés díjtalan, de a csomagot előre meg kell rendelni és kifizetni december 2-ig az irodában, ára 1200-Ft.

**8-án /kedden/ du. 6 órakor:**

**St. Martin baráti klub sok zenével**

A klub havonta várja a művészt szerető közönséget.

**9-én /szerdán du. 6 órakor!!!!!!!!**

**A SZERELEM DAGERROTÍPIÁJA**

**Pethes Mária legújabb verseskötetének bemutatója**

Közreműködnek:

**Cserje Zsuzsa**

**Mitse Zsuzsa**

**Pethes Mária**

Könyv és ajándék börze

Az alkoTÓházzal közös rendezvény

**10-én /csütörtökön /du. 6 órakor:**

**FILMKLUB- NÉZZÜK EGYÜTT**

**A cseh szatíra**

**Milos Forman: Tűz van babám (1967)** című filmet nézhetik meg

Misius Magdolna médiatanár előadása kapcsán.

**15-én /kedden/ du. 6 órakor:**

**A Hungarovox Kiadó karácsonyi újdonságai
Kapui Ágota: A másik oldal** (versek)
**Sarusi Mihály** műveiről írt válogatás: **Folyton növő S. M.-fa**
**Zsirai László: "érezzék egy kézfogásról"** (esszé-portrék)
A köteteket ismerteti: **Kaiser László** költő, író, a kiadó vezet

**16-án /szerdán/ du. 6 órakor:**

**dr. Mester Júlia: Lapraszerelt egészség, avagy a merkanto medicina című kötetének bemutatója**

Őszintén az alternatív medicina és a hivatalos orvoslás helyéről a gyógyításban.

A kötet a helyszínen megvásárolható!

**17-én /csütörtökön/ du. 5 órakor:**

**Somogyi karácsony**

*„Képek csendje”*

*Vallomás*

Rozsnyai Margit fotókiállítása és Sazbados Tamás operatőr köszöntése 80. születésnapján

„Az ünnepi én-ek”

Vendégek: a Kaposvári Egyetem I. éves színész hallgatói

Közreműködik: Ivancsics Ilona színművész

A Somogyiak Baráti Körével közös rendezvény.

KÖZLEMÉNYEK

**Kedves Klubtagok és Vendégek!**

Folytatjuk az **Aktív aranykor** programot.

***Legyen fitt a hétvége:***

Minden **vasárnap du. 6-7**-ig várja a mozogni vágyókat, fiatalokat és idősebbeket egyaránt, a **Jóga Stúdió /Bp. XIII. Visegrádi u.23/** „kíméletes” és megértő edzővel. Részvételi díj alkalmanként 1000- Ft, mely a helyszínen fizetendő.

**Kedvezmény klubtagoknak!**

**Az ARC Stúdió natúr kozmetika 10% árengedményt ad a klubkártyát felmutatóknak, egyszeri alkalommal, a kezelés végösszegéből. Bejelentkezés telefonon.** /ARC Stúdió 1068. Budapest Benczúr utca 12. T: 20/9378-002/

A MŰSORVÁLTOZTATÁS JOGÁT FENNTARTJUK!

MŰSORAINK TAGDÍJKÁRTYÁVAL, VAGY NAPIJEGGYEL LÁTOGATHATÓK!

**ÉVES TAGDÍJ: 5000 Ft.**

**Napijegy ára: 500 Ft.**

A Rátkai Márton Klub kulturális egyesület működését az Emberi Erőforrások Minisztérium, a Művészeti Szakszervezetek Szövetsége, a LOOK Gallery és a Patika Magazin támogatja.

Médiatámogató a KONTAKT Rádió és a Hatoscsatorna.

****

** **

****

 *„Igazi lelkünket akárcsak az ünneplő ruhákat őrizzük meg,
Hogy tiszta legyen majd az ünnepekre”
József Attila*

***Karácsony ünnepén
az a kívánságom.
Legyen boldog mindenki
ezen a világon.
Itt is, ott is mindenütt
legyen olyan béke,
mint amilyen bent lakik
az emberek szívébe.***

### (Pálfalvi Nándor: Karácsony)

**![C:\Users\Zalka Ilona\AppData\Local\Microsoft\Windows\Temporary Internet Files\Content.IE5\A862LPVT\MC900398429[1].wmf]()**

Minden kedves klubtagunknak és látogatónknak békés karácsonyi ünnepeket és boldog új évet kíván a Rátkai Márton Klub kulturális egyesület választmánya!